Maa- ja metsätalousministeriö on julkaissut tietoja susien aiheuttamien kotieläinvahinkojen määrästä vuosina 2010–2017.

Tilastojen mukaan valtio korvasi suden tappamia metsästyskoiria noin 150 000 euron arvosta vuonna 2017. Summa on kolminkertaistunut vuodesta 2010.

Maa- ja metsätalousministeriön erityisasiantuntija Jussi Laanikarin mukaan yksi syy korvausmäärän kolminkertaistumiseen on korvausarvojen korotukset, joita tehtiin lainsäädäntöön vuonna 2012.

Lakiasetuksen mukaan peruskorvaustaso on 1 600 euroa. Summa voi kuitenkin nousta 8 200 euroon, jos koira on koulutettu metsästyskoiraksi ja sille on tehty erilaisia käyttäytymis- sekä terveystestejä ja annettu käyttövalion arvo.